BEZPEČNOSTNÁ RADA SLOVENSKEJ REPUBLIKY

UZNESENIE 
BEZPEČNOSTNEJ RADY SLOVENSKEJ REPUBLIKY 

č. 111
z 22. novembra 2005

k Návrhu plánu práce Bezpečnostnej rady SR na rok 2006

Číslo materiálu:	ÚV-5892/19845/2005-KBR	
Predkladateľ:	riaditeľka Kancelárie Bezpečnostnej rady SR	

Bezpečnostná rada

I. súhlasí

	s Návrhom plánu práce Bezpečnostnej rady SR na rok 2006 s pripomienkami

II. ukladá

a)	riaditeľke Kancelárie Bezpečnostnej rady SR

dopracovať materiál v zmysle akceptovaných pripomienok zo zasadnutia Bezpečnostnej rady SR nasledovne:
-	u materiálov „Návrh koncepcie ochrany utajovaných skutočností“, „Správa o priebehu a výsledkoch posudzovacieho zasadnutia k Národnej správe SR spracovanej v zmysle Spoločného dohovoru o bezpečnosti nakladania s vyhoreným palivom a o bezpečnosti nakladania s rádioaktívnym odpadom s návrhmi na ďalšie opatrenia“ a „Správa o vyhodnotení plnenia úloh vyplývajúcich z aktualizovaného znenia Schengenského akčného plánu SR a návrh na jeho aktualizáciu“ neplánovať prerokovanie vo výbore Bezpečnostnej rady SR pre civilné núdzové plánovanie;

-	u materiálu „Koncepcia kritickej infraštruktúry v SR a spôsob jej ochrany a obrany“ zmeniť predkladateľa z ministra obrany na podpredsedu vlády a ministra hospodárstva SR

	Termín: do 25. novembra 2005

	b)	predsedovi Bezpečnostnej rady SR 

	predložiť dopracovaný Návrh plánu práce Bezpečnostnej rady SR na rok 2006 na rokovanie vlády SR 

	Termín: do 30. novembra 2005

III. odporúča vláde SR

schváliť dopracovaný Návrh plánu práce Bezpečnostnej rady SR na rok 2006 a zrušiť uznesenie vlády Slovenskej republiky č. 354 zo 4. mája 2005 k Návrhu harmonogramu prípravy nových strategických, koncepčných, plánovacích, legislatívnych a ostatných dokumentov pre oblasť bezpečnosti a obrany SR v rokoch 2005-2006 s účinnosťou od 1. januára 2006